**ผลการดำเนินงานจังหวัด TO BE NUMBER ONE จังหวัดสกลนคร**

**(รักษามาตรฐานพร้อมเป็นต้นแบบระดับเงิน ปีที่ ๑)**

|  |
| --- |
| **๑.การดำเนินงานตามแนวทางโครงการ TO BE NUMBER ONE** |
|  **๑.๑ นางจุรีรัตน์ เทพอาสน์ ผู้ว่าราชการจังหวัดสกลนครและประธานโครงการ TO BE NUMBER ONE จังหวัดสกลนคร**  จังหวัดสกลนครเริ่มดำเนินการโครงการ TO BE NUMBER ONE ตั้งแต่ปี ๒๕๔๕ จนถึงปัจจุบันเป็นระยะเวลา 19 ปี ได้รับรางวัลเป็นจังหวัด TO BE NUMBER ONE กลุ่มดีเด่น ระดับภาคตะวันออกเฉียงเหนือต่อเนื่องทุกปีตั้งแต่ปี ๒๕๕๑ ถึงปี ๒๕๕๙ โดยในปี ๒๕๕๙ ได้รับรางวัลรองชนะเลิศ อันดับ ๓ ประเภทจังหวัด TO BE NUMBER ONE ดีเด่นระดับประเทศ และปี 2564 ได้รับรางวัลประเภทจังหวัด TO BE NUMBER ONE ที่รักษามาตรฐานพร้อมเป็นต้นแบบระดับเงิน ปีที่ 1 |
|  **๑.๒** **นโยบายจังหวัดสกลนคร ปี ๒๕๖5** จังหวัดสกลนคร ได้ประกาศนโยบายให้โครงการ TO BE NUMBER ONE เป็นโครงการสำคัญในการป้องกันและแก้ไขปัญหายาเสพติดจังหวัดสกลนคร ตามประกาศจังหวัดสกลนคร ลงวันที่ 17 พฤศจิกายน 2564 เรื่อง นโยบายการป้องกันและแก้ไขปัญหายาเสพติดจังหวัดสกลนคร เพื่อให้ทุกภาคส่วนได้รับทราบและถือปฏิบัติอย่างจริงจัง และได้กำหนดให้ทุกหน่วยงานทั้งภาครัฐ เอกชน และองค์กรปกครองส่วนท้องถิ่น มีแผนงาน/โครงการในการป้องกันและแก้ไขปัญหายาเสพติดที่สอดคล้องกับยุทธศาสตร์โครงการ TO BE NUMBER ONE ทั้ง ๓ ยุทธศาสตร์หลักและบูรณาการเข้ากับแผนปกติ ของหน่วยงาน มีการสนับสนุนให้เด็กและเยาวชนเป็นพลังขับเคลื่อนกิจกรรมสร้างสรรค์อย่างอิสระที่เป็นรูปธรรม โดยมีวิสัยทัศน์ “จังหวัดสกลนคร เป็นจังหวัดที่มีความเป็นเลิศของประเทศ ในการส่งเสริมเด็กและเยาวชนให้เป็นหนึ่งโดยไม่พึ่งยาเสพติดตามวิถีสกลนคร” และมีเป้าประสงค์ “เด็กสกลนคร มีความสุข สนุกกับการทำความดี มีศักดิ์ศรี เมื่อทำกิจกรรม TO BE NUMBER ONE”  |
|  **๑.๓ การบริหารจัดการ การนิเทศติดตามและการประเมินผล** มีการแต่งตั้งคณะกรรมการดำเนินงานโครงการ TO BE NUMBER ONE ทั้งระดับจังหวัดและระดับอำเภอตามคำสั่งจังหวัดสกลนคร ที่ 7461/2564 ลงวันที่ 17 พฤศจิกายน 2564 เรื่อง แต่งตั้งคณะกรรมการรณรงค์ป้องกันและแก้ไขปัญหายาเสพติดจังหวัดสกลนคร (โครงการ TO BE NUMBER ONE )” ทำงานครอบคลุมทุกประเภท มีการประชุมมอบหมายบทบาท ภารกิจ และหน้าที่เพื่อนำนโยบายไปสู่การปฏิบัติ กำหนดผู้รับผิดชอบหลักและผู้สนับสนุนครอบคลุมในระดับอำเภอ สถานศึกษา หมู่บ้าน-ชุมชน และสถานประกอบการ เปิดโอกาสให้ภาคเอกชน ประธานหอการค้าจังหวัดสกลนคร ภาคประชาชน อาสาสมัครสาธารณสุขและภาคีเครือข่ายอื่นๆ ร่วมขับเคลื่อนตามยุทธศาสตร์หลักโครงการ TO BE NUMBER ONE อย่างเข้มแข็ง จัดระบบการควบคุม กำกับ และประเมินผล โดยบูรณาการร่วมกับการประชุมของศูนย์อำนวยการป้องกันและปราบปรามยาเสพติดจังหวัดสกลนคร มีนางจุรีรัตน์ เทพอาสน์ ผู้ว่าราชการจังหวัดสกลนคร ร่วมประเมินสถานการณ์ ร่วมคิด ร่วมทำ ร่วมแก้ไขปัญหาและพัฒนางานอย่างต่อเนื่องทุกเดือน และมีการตรวจเยี่ยมเสริมพลังให้อำเภอ/ชมรม TO BE NUMBER ONE จากคณะกรรมการโครงการ TO BE NUMBER ONE จังหวัดสกลนคร จำนวน ๒ ครั้ง/ปี มีการจัดตั้งศูนย์ประสานงานโครงการฯ อยู่ที่สำนักงานสาธารณสุขจังหวัดสกลนคร และมีการจัดทำรายงานผลการดำเนินงาน TO BE NUMBER ONE ปีละ ๒ ครั้ง |
|  **๑.๔ วิเคราะห์งบประมาณสอดคล้องยุทธศาสตร์หลัก**ปีงบประมาณ ๒๕๖5 มีการบูรณาการแผนงานและงบประมาณจากทุกภาคส่วน จำนวน ๕,๒๐๕,๖๕๗ บาท (ห้าล้านสองแสนห้าพันหกร้อยห้าสิบเจ็ดบาทถ้วน) จัดสรรงบประมาณให้ทุกอำเภอขับเคลื่อนกิจกรรมตามยุทธศาสตร์หลักโครงการ TO BE NUMBER ONE ทั้ง ๓ ยุทธศาสตร์ จำนวน ๑๗ แผนงาน ดำเนินการเสร็จสิ้น ๑๗ แผนงาน คิดเป็นร้อยละ ๑๐๐  **๑.๕ แผนการดำเนินงานในกิจกรรม TO BE NUMBER ONE จังหวัดสกลนครตามยุทธศาสตร์หลักของโครงการ**  **ยุทธศาสตร์ที่ ๑ การรณรงค์เพื่อปลุกจิตสำนึกและสร้างกระแสนิยมที่เอื้อต่อการป้องกันและแก้ไขปัญหายาเสพติด** ● รณรงค์สร้างกระแสผ่านสื่อทุกชนิด เช่น วิทยุกระจายเสียง ป้ายเคลื่อนไหว Website www.skko.moph.go.th, Facebook “ทูบีนัมเบอร์วันจังหวัดสกลนคร” , กลุ่ม Line TO BE NUMBER ONE จังหวัดสกลนคร ● มีการรณรงค์ประชาสัมพันธ์รับสมัครสมาชิก TO BE NUMBER ONE ปีละ ๒ ครั้ง ในห้วงเดือนพฤษภาคม และเดือนธันวาคม  ● จัดเวทีในการประกวดแข่งขัน / คัดเลือกชมรม TO BE NUMBER ONE ที่มีผลงานดีเด่นระดับจังหวัดทุกปี มีการประกวด TO BE NUMBER ONE TEEN DANCERCISE และการประกวดเยาวชนต้นแบบเก่งและดี TO BE NUMBER ONE (TO BE NUMBER ONE IDOL) เพื่อเข้าร่วมการประกวดแข่งขันฯ ในระดับภาค / ระดับประเทศ  ● จัดงานมหกรรมรวมพลคน TO BE NUMBER ONE จังหวัดสกลนครทุกวันที่ ๑ มิถุนายนของทุกปี ● เป็นสมาชิกนิตยสาร TO BE NUMBER ONE รายปี จำนวน 340 เล่ม ● กำหนดวันสัญญลักษณ์ความเป็นจังหวัด TO BE NUMBER ONE โดยสวมเสื้อ TO BE NUMBER ONE ทุกวันพุธ  ● จัดงานรณรงค์ผ่านกิจกรรม โดยการเดินรณรงค์ประชาสัมพันธ์ในงานบุญประเพณี และกิจกรรมรณรงค์สำคัญของจังหวัดสกลนคร เช่น งานหมอชวนวิ่งก้าวท้าใจ งานบุญแข่งเรือ งานลอยกระทง กิจกรรมปั่นจักรยาน งานวันเด็ก งานรวมน้ำใจไทสกลจังหวัดสกลนคร และการรณรงค์ให้ประชาชนเข้ารับการฉีดวัคซีนป้องกันCOVID-19 เป็นต้น ผลลัพธ์จังหวัดสกลนคร มีฐานข้อมูลสมาชิก TO BE NUMBER ONE ทั้งจังหวัดอยู่ในระบบ Server ของสำนักงานสาธารณสุขจังหวัดสกลนคร ซึ่งสามารถบันทึกข้อมูลสมาชิกใหม่เพิ่มเข้าในระบบได้ทุกพื้นที่ตลอดเวลาแบบ Real timeผ่านระบบ Online <http://www.skko.moph.go.th> มีสมาชิกทั้งหมดจำนวน ๒46,670 คน ร้อยละ ๘๕.๐๗และมีชมรม TO BE NUMBER ONE ครอบคลุมทุกอำเภอในโรงเรียน หมู่บ้าน/ชุมชน และสถานประกอบการ จำนวน ๑,๓45 ชมรม คิดเป็นร้อยละ 74.26 และมีศูนย์เพื่อนใจ TO BE NUMBER ONE จำนวน 1,175 แห่ง เพิ่มขึ้น ร้อยละ 41.35  **ยุทธศาสตร์ที่ ๒** **การเสริมสร้างภูมิคุ้มกันทางจิตให้แก่เยาวชน** ● ส่งเสริมกิจกรรมให้แก่เยาวชนทั้งดนตรี กีฬา ศิลปะ ค่ายธรรมะ จัดอบรมแกนนำสมาชิก TO..BE..NUMBER..ONE..ระดับจังหวัด ปีละ ๑ รุ่นๆละ ๑๐๐ คน ผลลัพธ์มีการจัดตั้งชมรมและศูนย์เพื่อนใจ TO BE NUMBER ONE ในสถานศึกษาเพิ่มขึ้น ๓๓ แห่ง ● ส่งสมาชิก TO BE NUMBER ONE เข้าร่วมค่ายพัฒนาสมาชิก TO BE NUMBER ONE สู่ความเป็นหนึ่งระดับประเทศทุกปี รวมทั้งสิ้น 47 คน สมาชิกทุกคนมีความสุขเพิ่มขึ้นร้อยละ 86.07 มีความพึงพอใจร้อยละ 95.05 และที่สำคัญทุกคนสามารถกลับมาถ่ายทอดและเป็นแกนนำในการทำกิจกรรมตามยุทธศาสตร์หลักของโครงการ TO BE NUMBER ONE ได้อย่างต่อเนื่องและเข้มแข็ง ● จังหวัดสกลนคร ได้ให้ความสำคัญโครงการ “ใครติดยายกมือขึ้น” มีการบูรณาการรูปแบบการบำบัดรักษาฯ ครบวงจรตั้งแต่การค้นหาผู้เสพ/ผู้ติดยาเสพติดในชุมชน สถานศึกษา และสถานประกอบการ จัดทำระบบส่งต่อไปที่ศูนย์คัดกรองระดับอำเภอ เพื่อประเมินสภาพร่างกายและจิตใจและนำเข้าสู่การบำบัดรักษาและฟื้นฟูสภาพ และมีการติดตามหลังจบโปรแกรมการบำบัดรักษาในห้วง ๑ ปี โดยในปีงบประมาณ ๒๕๖5 จังหวัดสกลนคร มีผล การดำเนินการ ดังนี้ - การคัดกรอง จำนวน 879 ราย - การบำบัดรักษาและฟื้นฟูสภาพ จำนวน 879 ราย แบ่งเป็น ระบบสมัครใจในสถานพยาบาลจำนวน 403 ราย ระบบสมัครใจ (ค่ายปรับเปลี่ยนพฤติกรรม) จำนวน 103 ราย ระบบบังคับบำบัดรักษา แบบควบคุมตัว จำนวน 170 ราย ระบบบังคับบำบัดรักษา แบบไม่ควบคุมตัว จำนวน 113 ราย ระบบต้องโทษ สถานพินิจฯ จำนวน 40 ราย ระบบต้องโทษในเรือนจำจังหวัดสกลนครและเรือนจำอำเภอสว่างแดนดิน จำนวน 50 ราย  - การติดตามภายหลังจบโปรแกรมการบำบัดรักษาฯ จังหวัดสกลนคร ได้ติดตามผู้ผ่าน การบำบัดรักษาทุกระบบ จำนวน 474 ราย ติดตามครบตามมาตรฐานกระทรวงสาธารณสุข จำนวน 244 ราย คิดเป็น ร้อยละ 51.48  ● จังหวัดสกลนครประสานส่งต่อเยาวชนที่ได้รับการปล่อยตัวจากสถานพินิจและคุ้มครองเด็ก และเยาวชนจังหวัดสกลนครผ่านระบบ Zoom Meeting ให้กับแกนนำชมรม TO BE NUMBER ONE ในชุมชนให้ได้รับ การช่วยเหลือ ในรูปแบบ“เพื่อนช่วยเพื่อน” เพื่อเยาวชนกลับไปใช้ชีวิตได้อย่างปกติสุข และไม่หวนกลับไปกระทำผิดซ้ำ  - ปี 2564 เยาวชนที่ได้รับการปล่อยตัว จำนวน 51 ราย ดำเนินชีวิตปกติ จำนวน 47 ราย คิดเป็นร้อยละ 93 กระทำผิดซ้ำ จำนวน 4 ราย คิดเป็นร้อยละ 7 ปี  - ปี 2565 เยาวชนที่ได้รับการปล่อยตัว จำนวน 14 ราย มีการรายงานตัวกับผู้ใหญ่บ้าน และเจ้าที่สาธารณสุขโรงพยาบาลส่งเสริมสุขภาพตำบลในพื้นที่ทุกเดือน เป็นระยะเวลา 6 เดือน ซึ่งปัจจุบันเยาวชนดำเนินชีวิตปกติ และไม่หวนกลับไปกระทำผิดซ้ำ **ยุทธศาสตร์ที่ ๓ การสร้างและพัฒนาเครือข่ายเพื่อป้องกันและแก้ไขปัญหายาเสพติด** **การสร้างเครือข่ายอำเภอ/ชมรม TO BE NUMBER ONE ภายในจังหวัดสกลนคร**  ● ปี ๒๕๖5 พัฒนาเครือข่ายชมรม TO BE NUMBER ONE ในชุมชนใหม่ โดยวิธีบูรณาการความร่วมมือกับ “กองทุนแม่ของแผ่นดิน” จำนวน ๕ ชมรม ● มีการทำ MOU ระหว่างเครือข่ายอำเภอ และชมรม TO BE NUMBER ONE ในจังหวัดสกลนคร จำนวน 73 ชมรม และมีแผนดำเนินการเพิ่มเติมในพื้นที่เขตสุขภาพที่ ๘ จำนวน ๗ จังหวัด ในปีงบประมาณ พ.ศ. ๒๕๖๕ ● ร่วมถ่ายทอดและแลกเปลี่ยนเรียนรู้กับสำนักงานพัฒนาชุมชนจังหวัดสกลนครในการดำเนินงานโครงการ TO BE NUMBER ONE ซึ่งได้จัดทำโครงการส่งเสริมพัฒนาหมู่บ้านกองทุนแม่ของแผ่นดิน กิจกรรมการสนับสนุนศูนย์เรียนรู้ต้นแบบหนุนเสริมสัมมาชีพชุมชนแก่เยาวชนกลุ่มเสี่ยงและผู้ผ่านการบำบัด วันที่ ๑๓ กันยายน ๒๕๖๔ ณ ศาลาประชาคม บ้านโนนสวรรค์ ตำบลพังขว้าง อำเภอเมืองสกลนคร จังหวัดสกลนคร และวันที่ 9 ธันวาคม 2564 ณ ศูนย์เรียนรู้กองทุนแม่ของแผ่นดิน บ้านขาไก่ หมู่ที่ ๖ ตำบลนาโพธิ์ อำเภอกุสุมาลย์ จังหวัดสกลนคร ● มีการอบรมแลกเปลี่ยนเรียนรู้การดำเนินงาน TO BE NUMBER ONE พัฒนาศักยภาพเครือข่ายจังหวัดสกลนคร เพื่อยกระดับคุณภาพและการขับเคลื่อนงาน TO BE NUMBER ONE สู่ระดับประเทศ ปีงบประมาณ พ.ศ. ๒๕๖๕ ผ่านระบบ Zoom Meeting ในวันที่ ๑๔ ตุลาคม ๒๕๖๔ ณ สำนักงานสาธารณสุขจังหวัดสกลนคร และมีภาคีเครือข่ายเข้าร่วมทั้งหมด ๗ Setting ● ร่วมถ่ายทอดและแลกเปลี่ยนเรียนรู้การดำเนินงานโครงการ TO BE NUMBER ONE ในเวทีสำนักงานคุมประพฤติจังหวัดสกลนคร และสถานพินิจและคุ้มครองเด็กและเยาวชนจังหวัดสกลนคร ในวันที่ ๘ พฤศจิกายน ๒๕๖๔ ณ ห้องประชุมสำนักงานคุมประพฤติจังหวัดสกลนคร และห้องประชุมสถานพินิจและคุ้มครองเด็กและเยาวชนจังหวัดสกลนคร ● ร่วมถ่ายทอดและแลกเปลี่ยนเรียนรู้การดำเนินงานโครงการ TO BE NUMBER ONE ในที่ประชุมผู้บริหารสถานศึกษาในสังกัดสำนักงานเขตพื้นที่การศึกษามัธยมศึกษาสกลนคร ในวันที่ 27 มกราคม 2565 ณ ห้องประชุมสำนักงานเขตพื้นที่การศึกษามัธยมศึกษาสกลนคร ● ร่วมถ่ายทอดและแลกเปลี่ยนเรียนรู้การดำเนินงานโครงการ TO BE NUMBER ONE ในที่ประชุมผู้บริหาร และนักวิชาการพัฒนาชุมชนจังหวัดสกลนคร ในวันที่ 25 กุมภาพันธ์ 2565 ณ ห้องเทสรังสี ชั้น 2 ศาลากลางจังหวัดสกลนคร ● จัดอบรมแกนนำวิทยากรโครงการ TO BE NUMBER ONE ให้กับชมรม ครบทั้ง ๑๘ อำเภอ จำนวน ๑31 คน  - อบรมพัฒนาศักยภาพครูและแกนนำชมรม TO BE NUMBER ONE เพื่อยกระดับความเข้มแข็งเครือข่ายชมรม TO BE NUMBER ONE ในสถานศึกษา ประเภท สถานศึกษาระดับการศึกษาขั้นพื้นฐาน จังหวัดสกลนครวันที่ 16 พฤศจิกายน 2564 ผ่านระบบ Zoom Meeting ณ ห้องประชุมพุทธรักษา ชั้น 2 สำนักงานสาธารณสุขจังหวัดสกลนคร อำเภอเมืองสกลนคร จังหวัดสกลนคร - อบรมพัฒนาศักยภาพแกนนำ และเจ้าหน้าที่ชมรม TO BE NUMBER ONE ในประเภท สถานพินิจและคุ้มครองเด็กและเยาวชนจังหวัดสกลนคร วันที่ 29 พฤศจิกายน 2564 ผ่านระบบ Zoom Meeting ณ ห้องประชุมสถานพินิจและคุ้มครองเด็กและเยาวชนจังหวัดสกลนคร  - อบรมพัฒนาศักยภาพแกนนำอำเภอ TO BE NUMBER ONE วันที่ 27 ธันวาคม 2564 ณ ห้องเทสรังสี ชั้น 2 ศาลากลางจังหวัดสกลนคร - อบรมพัฒนาศักยภาพแกนนำชมรม TO BE NUMBER ONE ในประเภทชุมชนบ้านโนนสวรรค์ วันที่ 3 กุมภาพันธ์ 2565 ณ ศาลาประชาคม บ้านโนนสวรรค์ ตำบลพังขว้าง อำเภอเมืองสกลนคร จังหวัดสกลนคร - ศูนย์อำนวยการป้องกันและปราบปรามยาเสพติดจังหวัดสกลนคร จัดประกวดอำเภอ TO BE NUMBER ONE ทั้ง 18 อำเภอ และคัดเลือก 3 อำเภอ เพื่อเป็นตัวแทนประกวดในระดับภาค **การสร้างเครือข่ายอำเภอ/ชมรม TO BE NUMBER ONE ภายนอกจังหวัดสกลนคร**  ● ปี ๒๕๕๖ ถึงปี ๒๕๖๓ ศึกษาดูงานเพื่อแลกเปลี่ยนเรียนรู้โครงการ TO BE NUMBER ONE กับจังหวัดขอนแก่น จังหวัดนครพนม จังหวัดยโสธร จังหวัดมุกดาหาร จังหวัดหนองคาย จังหวัดประจวบคีรีขันธ์ จังหวัดนครราชสีมา และในปี ๒๕๕๙ ปี 2562 และปี 2563 ได้เชิญจังหวัดหนองบัวลำภู เป็นที่ปรึกษาในการดำเนินงานโครงการ TO BE NUMBER ONE จังหวัดสกลนคร  ● มีการอบรมแลกเปลี่ยนเรียนรู้การดำเนินงาน TO BE NUMBER ONE เครือข่ายจังหวัด ในเขตสุขภาพที่ ๘ ผ่านระบบ Zoom Meeting ในวันที่ ๑๙ ตุลาคม ๒๕๖๔ ณ สำนักงานสาธารณสุขจังหวัดสกลนคร และมีภาคีครือข่ายเข้าร่วมทั้งหมด ๗ Setting ทั้ง ๗ จังหวัด ประกอบด้วยจังหวัดอุดรธานี จังหวัดสกลนคร จังหวัดนครพนม จังหวัดหนองคาย จังหวัดบึงกาฬ จังหวัดเลย จังหวัดหนองบัวลำภู  ● ตัวแทนจังหวัดจากสำนักงานสาธารณสุขจังหวัดสกลนคร, สำนักงานเขตพื้นที่การศึกษามัธยมศึกษาสกลนคร,โรงเรียนสกลนครพัฒนศึกษา,สำนักงานแรงงานจังหวัดสกลนคร,สำนักงานพัฒนาชุมชนจังหวัดสกลนคร,อำเภอพังโคน เข้าร่วมสัมมนาเครือข่าย TO BE NUMBER ONE ปี 2565 ในวันที่ 22 มีนาคม 2565 ณ โรงแรมเอเชีย แอร์พอร์ต จ.ปทุมธานี ผลลัพธ์เกิดชมรมฯ ในสถานศึกษาเพิ่มขึ้นจากเดิมจำนวน ๓๓ แห่ง คิดเป็นร้อยละ ๔.๕๔ ในหมู่บ้าน-ชุมชนเพิ่มขึ้นจากเดิมจำนวน ๑๕๐ แห่ง คิดเป็นร้อยละ ๙.๘๖ และในสถานประกอบการเพิ่มขึ้นจากเดิมจำนวน ๒๗ แห่ง คิดเป็นร้อยละ ๐.๗๕**● ความภาคภูมิใจและประทับใจ**  ๑. ทูลกระหม่อมหญิงอุบลรัตน์ราชกัญญา สิริวัฒนาพรรณวดี ได้เสด็จเยี่ยมโครงการ TO BE NUMBER ONE จังหวัดสกลนคร จำนวน ๕ ครั้ง โดยองค์ประธานโครงการฯ เสด็จเยี่ยมครั้งล่าสุด เมื่อวันที่ ๗ เมษายน ๒๕๖๔ ณ โรงเรียนราชประชานุเคราะห์ ๕๓ อำเภอพรรณานิคม จังหวัดสกลนคร ๒. ได้รับรางวัลจังหวัด TO BE NUMBER ONE กลุ่มดีเด่น ระดับภาคตะวันออกเฉียงเหนือต่อเนื่องทุกปีตั้งแต่ ปี ๒๕๕๑ ถึงปี ๒๕๕๙ โดยในปี ๒๕๕๙ ได้รับรางวัลรองชนะเลิศ อันดับ ๓ ประเภทจังหวัด TO BE NUMBER ONE ดีเด่นระดับประเทศ และปี 2564 ได้รับรางวัลประเภทจังหวัด TO BE NUMBER ONE ที่รักษามาตรฐานพร้อมเป็นต้นแบบระดับเงิน ปีที่ 1  3. ปี ๒๕๕๘ นางสาวชัชฎาพรรณ พรมไพสน (น้องนุ่น) สมาชิกชมรม TO BE NUMBER ONE โรงเรียนสกลนครพัฒนศึกษา ได้รับรางวัลเยาวชนต้นแบบเก่งและดี TO BE NUMBER ONE (TO BE NUMBER ONE IDOL) ระดับประเทศ และปี ๒๕๖๔ นางสาวพิมชนก สอนเสนา (น้องพิม) โรงเรียนสว่างแดนดิน ได้ผ่านการประกวดต่อเยาวชนต้นแบบ เก่งและดี TO BE NUMBER ONE IDOL รุ่นที่ ๑๑ ในระดับประเทศ ผ่านเข้ารอบ ๔๐ คนสุดท้าย 4. โรงเรียนสกลนครพัฒนศึกษา ได้รับรางวัลชมรม TO BE NUMBER ONE ในสถานศึกษา กลุ่มรักษามาตรฐานพร้อมเป็นต้นแบบระดับเพชร ปีที่ 4 5. ได้ขยายอำเภอ TO BE NUMBER ONE ครอบคลุมทั้ง ๑๘ อำเภอ  6. กิจกรรม “สมาชิก TO BE NUMBER ONE ช่วยเพื่อนนิสิตนักศึกษาเฝ้าระวังโรค COVID-19” ภายใต้การกำกับดูแลของสำนักงานสาธารณสุขจังหวัดสกลนครในสถานกักกันโรคท้องที่จังหวัดสกลนคร (Local Quarantine) ในห้วงเดือนพฤษภาคม ๒๕๖๔ ถึงเดือนสิงหาคม ๒๕๖๔ กลุ่มเป้าหมายเป็นนิสิตนักศึกษาที่ถูกกักตัวจากการเดินทางจากพื้นที่เสี่ยงสูง จำนวน ๒๐๐ คน**● ประโยชน์ที่ได้รับจากโครงการ**  **ต่อสมาชิก TO BE NUMBER ONE** มีการพัฒนาตนเองอย่างต่อเนื่อง และมีโอกาสได้แสดงออก ในเชิงสร้างสรรค์จนประสบผลสำเร็จในระดับประเทศ เช่น ● นางสาวอัชฌาลินี เวยสาร : ปัจจุบันมีอาชีพเป็นพยาบาล ● นายราชนิกร แก้วดี (เล้ง) : ปัจจุบันมีอาชีพเป็นศิลปินสอนเต้น ● นายปณิธาน ธารชัย (น้องฟาร์ม) : ปัจจุบันมีอาชีพเป็นศิลปินนักร้อง ● น.ส.ชัชฎาพรรณ พรมไพสน (น้องนุ่น) : ปัจจุบันมีอาชีพเป็นพนักงานบริษัทเอกชน ● นางสาววริศรา สมแสน (น้องลูกแก้ว) : ปัจจุบันมีอาชีพเป็นครู ● นางสาวมาริษา พลธิราช (น้องกุ๊กกิ๊ก) : ปัจจุบันมีอาชีพเป็นศิลปินนางงาม,นางแบบ ● นายสิรภพ สมผล (นิก) : ปัจจุบันมีอาชีพเป็นสมาชิกสภาองค์การบริหารส่วนจังหวัดสกลนคร ● นางสาวพิมชนก สอนเสนา (น้องพิม) : ปัจจุบันเป็นตัวแทน I DOL ระดับภาคตะวันออกเฉียงเหนือ  **● ประโยชน์ต่อองค์กร** จังหวัดสกลนคร ดำเนินกิจกรรม TO BE NUMBER ONE จนได้รับรางวัล จังหวัด TO BE NUMBER ONE รักษามาตรฐานพร้อมเป็นต้นแบบระดับเงินปีที่ 1 และโรงเรียนสกลนครพัฒนศึกษา ได้รับรางวัลชมรม TO BE NUMBER ONE รักษามาตรฐานพร้อมเป็นต้นแบบระดับเพชรปีที่ 4 ระดับประเทศ เป็นที่ยอมรับและชื่นชมของผู้ปกครองและชุมชน นักเรียนในโรงเรียนมีความสุข ขยันหมั่นเพียรและรับผิดชอบสามารถสอบเรียนต่อระดับอุดมศึกษาเพิ่มขึ้น ร้อยละ ๕ **● ประโยชน์ต่อจังหวัดสกลนคร**เด็กและเยาวชนมีความภาคภูมิใจ มีจิตสำนึกตามเป้าประสงค์ของจังหวัด “เด็กสกลนคร มีความสุข สนุกกับการทำความดี มีศักดิ์ศรีเมื่อทำกิจกรรม TO BE NUMBER ONE” **● ปัจจัยแห่งความสำเร็จ ๓ ประการ**  ๑. ผู้บริหารสูงสุดของจังหวัด คือ ผู้ว่าราชการจังหวัดสกลนครให้ความสำคัญ ๒. ผู้นำทุกภาคส่วนและผู้ปฏิบัติทุกระดับ ให้การสนับสนุนและร่วมมือเป็นอย่างดี ๓. เด็กและเยาวชน เป็นพลังขับเคลื่อนโครงการ “เด็กนำ ผู้ใหญ่หนุน” การทรงงานด้วยความวิริยะ อุตสาหะ ที่เสียสละขององค์ประธานโครงการฯตลอดระยะเวลา ๑๙ ปี เป็นแรงบันดาลใจอย่างยิ่งที่พวกเราชาวสกลนครจะดำเนินงานโครงการ TO BE NUMBER ONE โดยไม่ท้อถอยและเพิ่มพื้นที่สร้างสรรค์ ขยายโอกาสการมีส่วนร่วมของกลุ่มเป้าหมายให้เพิ่มมากขึ้น เพื่อให้จังหวัดสกลนคร เป็นเมืองแห่งความสุขของเด็กตลอดไป |